Erik Borge

Erik Orre Borge (1924–2008) var en norsk filmprodusent, manusforfatter og kortfilmskaper. Han er mest kjent som administrerende direktør og kunstnerisk leder for Norsk Film gjennom tre tiår.Se profil på Internet Movie Database

Under den andre verdenskrig var han kvartermester i Marinen og han deltok aktivt i destruksjonen av miner i Kirkenes i 1945.

Etter krigen ble han engasjert av det svenske filminstituttet og studerte hos Arne Sucksdorff i Stockholm, samt en kortere periode ved New York University i 1947.

Tilbake i Oslo var Borge med på oppstarten av ABC-Film i 1950, der han regisserte en rekke kortfilmer, blant disse den prisbelønte filmen Nedfall – senere regnet som Norges første frie, kunstneriske kortfilm. I ABC-film regisserte han også spillefilmen Trost i taklampa etter Alf Prøysens roman, og sto som norsk produsent av filmen Sult, etter Knut Hamsuns roman med samme navn, med danske Henning Carlsen som regissør.

I 1964 var han blant «De 44» som boikottet norsk filmpolitikk, og etter en kort og intens strid rundt lederskapet av Norsk Film A/S ble Borge utnevnt til selskapets adm.dir. og kunstneriske leder. Under Borges ledelse produserte Norsk Film A/S ca. 75 spillefilmer, og etter sin avgang i 1984 og frem til 1991 fungerte han som konsulent i selskapet.
Sammen med Axel Helgeland startet han så produksjonsselskapet Northern Lights Productions, som var aktivt i perioden 1991-2002.  

I 1989 mottok Borge Amandafestivalens ærespris i Haugesund.

 Premier 
 Heders-Amanda 1989 
 Verk 
 1994 – Trollsyn.  Produsent.
 1991 – Kvitebjørn Kong Valemon.  Manus.
 1989 – En håndfull tid.  Manus.
 1970 – En dag i Ivan Denisovitsj' liv.  Produsent.
 1969 – An-Magritt.  Produsent.
 1966 – Sult.  Produsent.
 1964 – Nedfall.  Kortfilm.
 1962 – Prozur u svet.  Manus og regi.
 1960 – Mellom togene
 1957 – Ola på kryss og tvers
 1955 – Trost i taklampa.  Manus og regi.
 1953 – Hamskifte
 1952 – Byens bad
 1952 – Renholdsverket.  Kortfilm.
 1950 – Marianne på sykehus.  B-fotograf.
 1950 – Et hörn i norr.  Ass til Arne Sucksdorff
 1947 – Den drömda dalen.  Sucksdorffs ass.

 Referanser 

 Eksterne lenker 


Kategori:Norske filmprodusenter
Kategori:Norske manusforfattere
Kategori:Norske kortfilmskapere
Kategori:Norske filmregissører
Kategori:Amandakomiteens Ærespris
Kategori:Personer fra Oslo